Allen den, die disen brief sechend oder hoͤrend lesen, ✳ kùnd ich, Hans Schulth̄ ze Lentzburg, un̄ vergich offen̄lich mit disem brief, dz ich
an der hochgebornen fùrsten, der hertzogen ze Oͤsterrich, minˀ gnedigen herren, stat vor der statt ze Lentzburg under dem Sarbach offen̄lich ze
gerichte sas, da in gericht fùr mich kamen Verena Huͦber, wilent Cuͦnratz Renolde, seligen, elichù wirtin, mit Walthˀ Renold, irm wissēt
haftem vogt, der ir vor mir mit gericht un̄ urteil ze einē vogt gebn̄ wart ùbˀ dis nachgeschribn̄ sach, un̄ Hensli un̄ Cleͧwi, der jetzgn̄ Verenē
elichù kint, mit Hans Renold, des egn̄ Cuͦnr₎ Renolds, selign̄, bruͦder, irm wishenthaftem vogt, mit fùrsprechen ze einē teil ✳ un̄ Cuͦnr₎ Leinbach
von Brunegg mit fùrsprechen ze dem andren teil. un̄ offnete un̄ verjachen do vor mir in gericht die vorgn̄ Vrena Huͦber un̄ Hensli un̄ Clewi,
ir kind, mit irn wissenthaften voͤgten un̄ mit fùrsprechen, dz si frilich, willeklich un̄ unbetwungenlich recht un̄ redlich ze einē ewigen, stetten
koͧf gebn̄ hetten dem egn̄ wisen, bescheidnen Cuͦnrat Leinbach un̄ allen sinē erbn̄ zwein ✳ mùtt kernengelts ewiges zinses umb zwentzigˀ
guldin, guͦtˀ an gold un̄ vollen swerˀ an der gewiht, der sy oͧch gar un̄ gentzlich von im bezalt un̄ gewert werē un̄ in ir nutz bewendet weren,
un̄ gand dis zwein mùt kˀnengeltz ab dryn matten, gelegen ze Niderlentz, hinden in langen matten eychen, waren ze etlichen zitten Jēnis Huͤbers
von Niderlentz, un̄ ab einˀ matten, wz des vorgn̄ Cuͤnis Renolds, seligē, un̄ hat si gekoͧft vō Walthˀ Renold, un̄ wer der koͧff also beschechen,
wen̄ die obgn̄ Verena, Hensli un̄ Cleͧwi, ir kint, un̄ all ir erben dem vorgn̄ Cuͦnr₎ Leinbach odˀ sinē erben jerlich gewertē die egn̄ zwein mùt
kˀnengeltz, so soͤlten sy von im un̄ sinē erbn̄ unbekùmbret sin un̄ soͤlt man inē nùt mer uff die egn̄ matten stegen an geverd un̄ liesen an recht,
wie si im die zwein mùt kˀnengeltz fertgen soͤlt, dz es nu un̄ hie nach kraft un̄ maht haben soͤlt un̄ moͤcht. har umb fragt ich uff den eyd
un̄ ward erteilt mit einhelligˀ, gesamnotˀ urteil, dz die vorgn̄ Verena, Hensli un̄ Cleͧwi, ir kind, mit ir wissenthaftē voͤgten dar giengen un̄ die
egn̄ zwein mùt kernēgeltz uff geben mit hand un̄ mit mund in min hand un̄ ich sy den̄ in antwurte un̄ in gebe dem vorgn̄ Cuͦnrat Leinbach
un̄ sinē erben als reht wer, dz taten un̄ volfuͤrten die jetzgn̄ Verena Huͦber, Hensli un̄ Cleͧwi, ir kint, giengen dar mit Walthˀ Renold un̄
Hans Renold, irn wùssenthaften voͤgten, ze beyden siten, gaben uff un̄ enzigē sich fùr sich un̄ ir erbn̄ gar un̄ gentzlich der jetzgn̄ zwein mùt
kernengeltes un̄ allˀ der rechtung un̄ ansprach, so sy nu dar an hetten odˀ hie nach gewūnen nach des landes recht, sitten ✳ un̄ guͦter gewonheit un̄ antwurt. un̄ fertgz ich sy do in des obgn̄ Cuͦnratz Leinbachs hand fùr sin eygen guͦt mit hand un̄ mit mund, als reht wz, also
dz nach minˀ urfrag einhelliklich uff den eyd erteilt wart, ✳ dz das fertgen un̄ enzichen, so die obgn̄ Verena, Hensli un̄ Cleͧwi, ir kind, mit
irn wùssenthaften voͤgten in min hand getan hetten un̄ dz fertgen un̄ enpfachen, so der obgn̄ Cuͦnr₎ Leinbach uff minˀ hand getan hett, als
verr beschechn̄ wêr, dz es nu un̄ hie nach billich kraft un̄ maht haben soͤlt un̄ moͤht un̄ der obgn̄ Cuͦnr₎ Leinbach un̄ all sin erben dar
an habend sigend, nu un̄ hie nach eweklich, alles an geverd, dar nach lies der obgn̄ Cuͦnr₎ Leinbach an recht, ob man im nùt billich
her ùber des gerichtes brief gebn̄ soͤlt, har umb fragt ich uff den eyd un̄ wart erteilt mit einhelligˀ, gesamnotˀ urteil, dz man im billich
her ubˀ des gerichtes brief geben soͤlt. ✳ hie by waren un̄ sint gezùgen die erbˀn, bescheidnē Burkart Buri von Nùnkilch, Heinr₎
Keisˀ von Moͤrikon, ✳ Walthˀ Vischˀ, ✳ Uͦlr₎ von Vilmeringen, Wˀnhˀ Scherˀ, burgˀe ze Lentzburg, Jēni von Mure, Uͤli Weber von Rubiswile,
Cuͦnr₎ Renold un̄ beyd Jēni Leinbach von Brunegg un̄ andˀ erberˀ lùten gnuͦgˀ. un̄ wand dis alles vor mir in gericht beschechen ist mit
aller der gewarsami, worten un̄ werken, so deheins wegs dar zuͦ gehorten un̄ notdurftig waren, so han ich, der obgn̄ Hans Schulth̄, ze merer
sicherheit von des gerihtes wegn̄ un̄ von ir beyder teil ernstlichˀ bett wegn̄ min eygen ingesigel offenlich gehenkt an disen brief, mir un̄
minē erben unschedlich, der geben ist an sant Peters un̄ sant Paulus, der heilgen zwelfbotten, abent, des jars, do man zalt von gottes
geburt tusent drùhundert un̄ nùntzig jar dar nach in dem dritten jar. ✳